C 65/20

Standarta grozījuma apstiprināšana ar aizsargātu nosaukumu apzīmēta vīna nozares produkta specifikācijā: paziņojuma publicēšana saskaņā ar Komisijas Deleģētās regulas (ES) 2019/33 17. panta 2. un 3. punktu

(2021/C 65/11)

Šis paziņojums publicēts saskaņā ar Komisijas Deleģētās regulas (ES) 2019/33 (1) 17. panta 5. punktu.

PAZIŅOJUMS PAR STANDARTA GROZĪJUMU, AR KO GROZA VIENOTO DOKUMENTU

“LA MANCHA”

PDO-ES-A0045-AM03

Paziņojuma datums: 18.11.2020.

APSTIPRINĀTĀ GROZĪJUMA APRAKSTS UN PAMATOJUMS

1. Baltvīnu un sārtvīnu minimālā faktiskā spirta satura grozījums un pusdzirkstošo vīnu minimālā faktiskā spirta satura specifikācija (produkta specifikācijas 2.1. iedaļa un vienotā dokumenta 2.1. punkts)

Apraksts un pamatojums

Baltvīna un sārtvīna minimālais faktiskais spirta saturs ir palielināts līdz 9 %, un pusdzirkstošo vīnu minimālais faktiskais spirta saturs ir skaidri norādīts.

Mūsdienās patērētāji vēlas vīnus ar augstāku atlikumcukuru saturu, tāpēc šāda veida vīniem ir nepieciešams zemāks faktiskais spirta saturs, lai varētu sasniegt vajadzīgo atlikumcukuru saturu.

Ir arī noteikts, ka baltvīna, sārtvīna un sarkanvīna minimālais faktiskais spirta saturs attiecas arī uz pusdzirkstošajiem vīniem.

Grozījuma veids: standarta.

Ar šo grozījumu tiek pielāgoti analītiskie parametri, taču netiek būtiski mainīts aizsargātais produkts, kurš saglabā saiknē aprakstītās īpašības un profilu, ko rada mijiedarbība starp dabas faktoriem un cilvēkfaktoriem. Tāpēc šis grozījums neietilpst nevienā no Regulas (ES) 2019/33 14. panta 1. punktā minētajām kategorijām.

2. Sēra dioksīda satura pielāgošana un atlikumcukuru un gaistošā skābuma analītisko parametru terminoloģijas pielāgošana piemērojamajiem noteikumiem (specifikācijas 2.1. iedaļa un vienotā dokumenta 2.1. punkts)

Apraksts un pamatojums

Analītiskais parametrs “atlikumcukuri” ir pārdēvēts par “kopējais cukuru daudzums, ko izsaka kā fruktozi un glikozi” saskaņā ar Komisijas 2018. gada 17. oktobra Īstenošanas regulas (ES) 2019/34 20. pantu, kurā paredzēts noteikt kopējo cukuru daudzumu, ko izsaka kā fruktozi un glikozi.

Jāņem vērā arī tas, ka gaistošo skābumu izsaka kā etiķskābi.

Īstenošanas regulas (ES) 2019/34 20. pantā sēra dioksīds arī ir paredzēts kā nosakāms analītiskais parametrs, tāpēc šo parametru iekļauj attiecībā uz dzirkstošo vīnu. 2.1.4., 2.1.5. un 2.1.6. iedaļā minētajiem vīniem robežvērtības ir noteiktas saskaņā ar Komisijas 2019. gada 12. marta Deleģētās regulas (ES) 2019/934 I pielikuma B daļu.

Grozījuma veids: standarta.

Ar šo grozījumu tiek pielāgota fizikāli ķīmiskajām īpašībām izmantotā terminoloģija, taču netiek mainīts galaprodukts, kurš saglabā saiknē aprakstītās īpašības un profilu, ko rada mijiedarbība starp dabas faktoriem un cilvēkfaktoriem. Tāpēc šis grozījums neietilpst nevienā no Regulas (ES) 2019/33 14. panta 1. punktā minētajām kategorijām.

3. Organoleptisko īpašību pārdefinēšana (specifikācijas 2.2. iedaļa un vienotā dokumenta 2.2. punkts)

Apraksts un pamatojums

Tā kā specifikācijas pārbaudē ir ieviests standarts UNE-EN-ISO 17065, ir jāgroza attiecīgo vīnu organoleptiskais apraksts, lai to īpašības varētu saistīt ar deskriptoriem, kurus var novērtēt degustēšanas žūrija, ievērojot standartā UNE-EN-ISO 17025 noteiktos kritērijus.

Grozījuma veids: standarta.

Šis grozījums ir pielāgojums organoleptiskajām īpašībām, lai tās var labāk novērtēt, veicot sensoro analīzi. Tas neietver produkta būtiskas izmaiņas; produktam joprojām piemīt saiknē aprakstītās īpašības un profils, ko nodrošina vides faktoru un cilvēkfaktoru mijiedarbība. Tāpēc uzskata, ka šis grozījums neietilpst nevienā no Regulas (ES) 2019/33 14. panta 1. punktā minētajām kategorijām.

4. Normatīvo atsauču atjaunināšana (specifikācijas 3.2.5. iedaļa un vienotā dokumenta 3.2.5. punkts)

Apraksts un pamatojums

Normatīvās atsauces ir aizstātas ar pašreizējo regulu, un ir iekļauta atsauce uz Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju.

Grozījuma veids: standarta.

Šis grozījums ir teksta atjauninājums. Tāpēc uzskata, ka šis grozījums neietilpst nevienā no Regulas (ES) 2019/33 14. panta 1. punktā minētajām kategorijām.

5. Skaidrojums par pārstrādes vīna darītavām un ražošanas vietām (specifikācijas 4. iedaļa un vienotā dokumenta 4. punkts)

Apraksts un pamatojums

Pēdējā punktā noteikts, ka vīni tiks ražoti La Mancha ražošanas apgabala vīna darītavās un gatavoti, izmantojot vīnogas no starpnozaru vīndārzu reģistrā uzskaitītajiem zemesgabaliem, lai kliedētu šaubas par pārstrādes vīna darītavu atrašanās vietu, kā arī uzlabotu ražošanas vietu kontroli un izsekojamību.

Grozījuma veids: standarta.

Ir uzlabots tikai punkta formulējums, bet pats apgabals nav mainīts. Tāpēc uzskata, ka šis grozījums neietilpst nevienā no Regulas (ES) 2019/33 14. panta 1. punktā minētajām kategorijām.

6. Šķirņu ‘Moscatel de Alejandría’ un ‘Garnacha tintorera’ iekļaušana (specifikācijas 6. iedaļa un vienotā dokumenta 6. punkts)

Apraksts un pamatojums

Specifikācijā ir iekļauta baltogu šķirne ‘Moscatel de Alexandria’ un sarkanogu šķirne ‘Garnacha tintorera’. Baltogu šķirne ‘Moscatel de Alexandria’ ir raksturīga Vidusjūras reģionam. Tās smaržas īpašības un cukuru saturs padara to piemērotu “La Mancha” vīnu ražošanai. Arī sarkanogu šķirne ‘Garnacha tintorera’ ir piemērota šim apgabalam, par ko liecina ražošanas apgabalā esošie tūkstoši hektāru, kuros aug šī šķirne. Pēc tam, kad, pamatojoties uz vairākiem novērtētiem paraugiem, tika pārbaudīts šīs šķirnes potenciāls kvalitatīvu vīnu ražošanā un atbilstība ACVN “La Mancha” specifikācijas prasībām, starpnozaru apvienība nolēma iekļaut to specifikācijā.

Attiecīgajā ražošanas apgabalā gan baltvīns, kas (pilnībā vai daļēji) gatavots no ‘Moscatel de Alejandría’, gan sarkanvīns, kas (pilnībā vai daļēji) gatavots no ‘Garnacha tintorera’, ir vispāratzīti produkti. Tāpēc šā grozījuma mērķis ir iekļaut produkta specifikācijā šķirnes, kas šajā apgabalā jau kādu laiku ir audzētas.

Grozījuma veids: standarta.

Šis grozījums ļauj ražot tāda paša veida vīnus ar tādām pašām īpašībām kā aizsargātajam produktam. Tāpēc uzskata, ka šis grozījums neietilpst nevienā no Regulas (ES) 2019/33 14. panta 1. punktā minētajām kategorijām.

7. Piemērojamo prasību pārfrāzēšana vairākos punktos (specifikācijas 8. iedaļa. Vienotais dokuments netiek ietekmēts.)

Apraksts un pamatojums

1. punkts. Šī iedaļa ir pārfrāzēta, lai padarītu skaidrāku to, ka pudeļu pildīšanai, ko vīna darītavas veic ražošanas apgabalā un ārpus tā un kas iekļauta attiecīgajā ACVN “La Mancha” reģistrā, jāatbilst “La Mancha” vīna pudeļu pildīšanas prasībām un pārbaudāmai izsekojamībai. Turklāt uz visiem vīniem, kas laisti tirgū ar ACVN “La Mancha”, jābūt kontretiķetei vai garantijas zīmogam, ko izdevusi iepriekš minētā starpnozaru apvienība.

2. punkts. Ir palielināta pudeļu pildīšanas jauda, lai iekļautu PET pudeles (tikai 187 ml pudeles un vienīgi aviokompānijām un tiem uzņēmumiem, kuros stikla lietošana ir aizliegta) un ievērotu noteikumus par aviācijas drošību un sabiedriskām iestādēm.

3. punkts. Procents, kas nepieciešams vienas konkrētas vīnogu šķirnes nosaukuma izmantošanai, ir atjaunināts 85 % apmērā. Tādējādi šis procents ir saskaņots ar piemērojamajiem tiesību aktiem (50. panta 1. punkta a) apakšpunkta i) punkts Komisijas 2018. gada 17. oktobra Deleģētajā regulā (ES) 2019/33, ar ko papildina Regulu (ES) Nr. 1308/2013).

Ir atjauninātas arī normatīvās atsauces uz pašlaik spēkā esošajiem standartiem.

Grozījuma veids: standarta.

Šajā grozījumā ir pārfrāzēts un atjaunināts teksts. Tāpēc uzskata, ka šis grozījums neietilpst nevienā no Regulas (ES) 2019/33 14. panta 1. punktā minētajām kategorijām.

8. Normatīvās atsauces atjaunināšana (specifikācijas 9.2. iedaļa. Vienotais dokuments netiek ietekmēts.)

Apraksts un pamatojums

3. un 9. punktā atsauce uz atceltajām regulām ir aizstāta ar atsauci uz spēkā esošajiem noteikumiem.

Grozījuma veids: standarta.

Šis grozījums ir teksta atjauninājums. Tāpēc uzskata, ka šis grozījums neietilpst nevienā no Regulas (ES) 2019/33 14. panta 1. punktā minētajām kategorijām.

VIENOTAIS DOKUMENTS

1. Produkta nosaukums

La Mancha

2. Ģeogrāfiskās izcelsmes norādes veids

ACVN – aizsargāts cilmes vietas nosaukums

3. Vīnkopības produktu kategorijas

1. Vīns

5. Kvalitatīvs dzirkstošais vīns

8. Pusdzirkstošais vīns

4. Vīna vai vīnu apraksts

Baltvīns un sārtvīns, jaunie un tradicionālie vīni, kā arī ozolkoka mucās izturētie baltvīni

Zems spirta saturs. Baltvīnu krāsa mainās no zaļganas līdz dzeltenai, gandrīz zeltainai. Tie ir izteikti un augļaini, ar pirmējām aromāta niansēm, nedaudz skābi un līdzsvaroti.

Ja šie vīni kādu laiku ir izturēti mucās, to krāsa ir dzeltena, zeltaina vai salmdzeltena, tiem piemīt grauzdējumiem raksturīgas garšas nianses, kas jūtamas uz vaniļas un ilgstošu ozolkoka un augļu nošu fona.

Sārtvīnu krāsa mainās no sārtas līdz maigi sarkanīgai, un tiem piemīt izteikti augļu un/vai ziedu aromāti. Tie ir nedaudz skābi, līdzsvaroti un ar augļu garšu.

Mucā raudzēto vīnu aromātam un pēcgaršai ir raksturīgas mucas koksnes notis.

* Jauno vīnu maksimālais gaistošais [skābums]: 8,33 mekv./l

* Maksimālais sulfītu daudzums: 190 mg/l, ja cukurs > 5 g/l (izņemot ozolkoka mucās izturēto vīnu) Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) 9 Minimālais kopējais skābums 4 grami uz litru (izteikts vīnskābē) Maksimālais gaistošais skābums (miliekvivalentos litrā) 10 Maksimālais kopējais sēra dioksīda saturs (miligramos litrā) 140

Jaunie un tradicionālie sarkanvīni un ozolkoka mucās izturētie sarkanvīni

Šie vīni ir purpursarkanā vai granātābolu krāsā, izteikti, augļaini, ar pirmējām aromāta niansēm. Pēc garšas tie ir piesātināti ar tanīnu, ar līdzsvarotu spirta/skābuma līmeni, augļaini un ar ilgnoturīgu pēcgaršu.

To vīnu krāsa, kas kādu laiku izturēti mucās, mainās no granātsarkana līdz rubīnsarkanam tonim. Tie ir izteikti, augļaini, ar pirmējām un vaniļas aromāta niansēm. Šiem vīniem ir ilgstoša un līdzsvarota garša, kurā jūtamas vaniļas notis.

Turpinot izturēt šos vīnus, tiem var parādīties terakotas vai oranžas krāsas nianses. Tie ir ilgnoturīgi un medaini. Tiem ir maiga, harmoniska, noapaļota un strukturēta garša.

Mucā raudzētajiem vīniem raksturīgas mucas koksnes aromātu nianses un pēcgarša.

* Jauno vīnu maksimālais gaistošais [skābums]: 8,33 mekv./l

* Maksimālais sulfītu daudzums: 180 mg/l, ja cukurs > 5 g/l (izņemot ozolkoka mucās izturēto vīnu)

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) 11,5 Minimālais kopējais skābums 4 grami uz litru (izteikts vīnskābē) Maksimālais gaistošais skābums (miliekvivalentos litrā) 10 Maksimālais kopējais sēra dioksīda saturs (miligramos litrā) 130

Dabiski saldais tradicionālais vīns

Baltvīni atbilst sausajiem vīniem, savukārt sarkanvīnu krāsa mainās no granātsarkana līdz dzeltenbrūnam tonim. Intensīvi aromātiski, atgādina augļus un/vai ievārījumus, līdzsvaroti un pilnmiesīgi.

* Maksimālā kopējā spirta satura vērtība nepārsniedz attiecīgajos ES tiesību aktos noteiktās robežvērtības.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) 13 Minimālais kopējais skābums 4 grami uz litru (izteikts vīnskābē) Maksimālais gaistošais skābums (miliekvivalentos litrā) 20 Maksimālais kopējais sēra dioksīda saturs (miligramos litrā) 250

Kategorijas “crianza”, “reserva” un “gran reserva” baltvīns un sarkanvīns

Baltvīnu krāsa atkarībā no to vecuma mainās no salmdzeltenas līdz dažādas intensitātes zeltainai nokrāsai. Ar kokam un grauzdējumiem raksturīgu aromātu. Līdzsvaroti.

Sarkanvīni atkarībā no vecuma ir granātsarkanā vai terakotas krāsā. Līdz ar vīnu vecumu mainās to aromāts: augļu notis pāriet uz kokam un/vai grauzdējumiem raksturīgām niansēm. Šiem vīniem ir līdzsvarota un pilnmiesīga garša.

* Maksimālā kopējā spirta satura vērtība nepārsniedz attiecīgajos ES tiesību aktos noteiktās robežvērtības.

** Minimālais faktiskais spirta saturs tilpuma % ir noteikts specifikācijā atkarībā no tā, vai tas ir baltvīns vai sarkanvīns.

*** Gaistošā skābuma zemākās robežvērtības atkarībā no vīna izturēšanas līmeņa un ilguma.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums 4 grami uz litru (izteikts vīnskābē) Maksimālais gaistošais skābums (miliekvivalentos litrā) 20 Maksimālais kopējais sēra dioksīda saturs (miligramos litrā) 150

Kvalitatīvs dzirkstošais vīns

Dzirkstošo baltvīnu krāsa mainās no gaišas līdz zeltainai un spilgtai nokrāsai, savukārt sārtvīniem raksturīgi gaiši rozā toņi. Burbuļi ir nelieli un noturīgi.

Smarža – tīra un augļaina.

Garša – izteikta un līdzsvarota.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums 4 grami uz litru (izteikts vīnskābē) Maksimālais gaistošais skābums (miliekvivalentos litrā) 11,66 Maksimālais kopējais sēra dioksīda saturs (miligramos litrā)

Pusdzirkstošais vīns

Pusdzirkstošie vīni var būt baltvīni, kam raksturīgas dažādas dzeltenās krāsas nianses, sārtvīni, kam piemīt dažādas rozā krāsas nianses, un sarkanvīni purpursarkanā krāsā.

Pēc smaržas baltvīniem raksturīgi augļu aromāti, savukārt sārtvīniem un sarkanvīniem – intensīvi aromāti, kas atgādina sarkanos augļus.

Tie ir vīni ar izteiktu un līdzsvarotu garšu, kurā jūtama augļu pēcgarša un ievērojams oglekļa dioksīda daudzums.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums 4 grami uz litru (izteikts vīnskābē) Maksimālais gaistošais skābums (miliekvivalentos litrā) 10 Maksimālais kopējais sēra dioksīda saturs (miligramos litrā)

5. Vīndarības metodes

a) Īpašās vīndarības metodes

Īpašā vīndarības metode

Baltvīnus, sārtvīnus un sarkanvīnus [kas apzīmēti ar šo ACVN] gatavo tikai no atļautajām šķirnēm. Baltvīna un sarkanvīna veidu maisījums nav atļauts.

Maksimālā pārstrādes likme ir 74 litri vīna no katriem 100 kg novākto vīnogu.

Baltvīnus un sārtvīnus gatavo, sasmalcinot vīnogu ķekarus un notecinot, izmantojot statisko vai dinamisko sistēmu. Vīnogas var iepriekš macerēt, lai veicinātu aromātu un krāsas izdalīšanos; misu raudzē maksimāli 22 °C temperatūrā.

Sarkanvīni jāraudzē kopā ar mizām vismaz 3 dienas maksimāli 28 °C temperatūrā.

b) Maksimālais ražas iznākums

Vīndārzi, kuros vīnogulāju vainagu veido kausveida formā

10 000 kg vīnogu no hektāra

Vīndārzi, kuros vīnogulāju vainagu veido kausveida formā

74 hl no hektāra

Vīndārzi, kuros vīnogulāju vainagu veido, izmantojot špaleras

13 000 kg vīnogu no hektāra

Vīndārzi, kuros vīnogulāju vainagu veido, izmantojot špaleras

96,2 hl no hektāra

6. Noteiktais ģeogrāfiskais apgabals

Lamanča ir dabas un vēsturisks reģions, kas atrodas Spānijas centrā, Kastīlijas-Lamančas autonomajā apgabalā. Tas aptver Alvasetes provinces ziemeļu daļu, Sjudadreala dienvidu un dienvidrietumu daļu, Toledo austrumu daļu un Kvenkas provinces dienvidrietumu daļu.

7. Galvenā(-ās) vīna vīnogu šķirne(-es)

‘AIRÉN’

‘BOBAL’

‘CABERNET SAUVIGNON’

‘RED GRENACHE’

‘MACABEO’ – ‘VIURA’

‘SYRAH’

‘TEMPRANILLO’ – ‘CENCIBEL’

‘VERDEJO’

8. Saiknes vai saikņu apraksts

Vīns

Manchegan līdzenuma augsni veido miocēna ēras nogulumi – kaļķakmens, merģelis un smiltis –, kas piešķir zemei brūnu vai sarkanbrūnu krāsu.

Lamančas ar kaļķakmeni bagātās augsnes padara šo apgabalu ideālu, lai ražotu pilnmiesīgus, izturēšanai piemērotus sarkanvīnus, savukārt smilšainais kaļķakmens piešķir vīnam patīkamu stiprumu.

Nokrišņu trūkums (300–350 mm gadā) un lielais saulesgaismas daudzums (3 000 saules stundas) nodrošina spilgtas krāsas vīnus ar īpaši intensīvu aromātu.

Vidējā vīndārzu raža ir zema, un tas arī palīdz piešķirt vīniem izcilu līdzsvaru.

Pusdzirkstošais vīns

Pusdzirkstošajos vīnos augļu aromātus un nokrāsas rada izteikti kontinentālais klimats, sarkanbrūnās augsnes sastāvs un augstās temperatūras. Šo vīnu ražošanai izmanto vīnus, kas aprakstīti vīnu iedaļā. Tāpēc minētās iedaļas saturs attiecas arī uz šiem vīniem.

Kvalitatīvi dzirkstošie vīni

Ģeogrāfiskā vide ļauj audzēt specifikācijā norādītās šķirnes, kas vīniem nodrošina daudzveidību un līdzsvaru. Tāpat arī nokrišņu trūkums un saules gaismas stundu skaits rada dabisku spirta saturu, ļaujot ražot vīnus ar noteiktu spirta saturu. Lai ražotu dzirkstošos vīnus, kā bāzes vīnu izmanto vīnu iedaļā minētos. Tāpēc šīs iedaļas saturs attiecas arī uz dzirkstošajiem vīniem.

9. Būtiski papildu nosacījumi (iepakojums, marķēšana, citas prasības)

Tiesiskais regulējums:

valsts tiesību akti.

Papildu nosacījuma veids:

papildu noteikumi attiecībā uz marķējumu.

Nosacījuma apraksts:

lai izmantotu vienas konkrētas vīnogu šķirnes nosaukumu, vismaz 86 % izmantoto vīnogu jābūt no minētās šķirnes; tas jānorāda vīna darītavas uzskaites dokumentos.

Uz ACVN “La Mancha” kvalitatīvo dzirkstošo vīnu etiķetēm var izmantot apzīmējumus “Premium” un “Reserva”.

Saite uz produkta specifikāciju

http://pagina.jccm.es/agricul/paginas/comercial-industrial/consejos_new/pliegos/Mod_PC_La_Mancha_20200731_MP_I.pdf

(1) OV L 9, 11.1.2019., 2. lpp.